《贺新郎·呈王勿斋先生身》
清代·陆震

老才难挫。记从公、平湖春汎，柳绵轻播。酒客半酣争岸帻，并舣绵桥双舸。

公亦脱、红丝布裹。顾语吾翁儿小异，定他年、腾达应先贺。

讵今日，声我堕。敢云百尺楼头卧。只平生、几枝红豆，缪蒙许可。

莫向名流还艳说，祗益小人之过。恐笑口、词场都破。

才尽江淹真阁笔，检残编、悉付银缸火。恨总是，言愁作。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。